CELEX: 62014CA0494
Language: et
Date: 2015-10-15 00:00:00
Title: Kohtuasi C-494/14: Euroopa Kohtu (viies koda) 15. oktoobri 2015. aasta otsus (Tribunal de première instance de Bruxelles’i eelotsusetaotlus – Belgia) – Euroopa Liit versus Axa Belgium SA (Eelotsusetaotlus — Ametnikud — Personalieeskirjad — Artiklid 73, 78 ja 85a — Liiklusõnnetus — Siseriiklikus õiguses kehtestatud objektiivse vastutuse kord — Õiguste üleminek Euroopa Liidule — Mõiste „vastutav kolmas isik” — Liidu õiguse autonoomne mõiste — Mõiste, mis hõlmab iga isikut, kes on siseriikliku õiguse kohaselt kohustatud hüvitama kannatanule või tema õigusjärglastele tekitatud kahju — Hüvitised, mis ei ole jäetud lõplikult liidu kanda)

7.12.2015   
            
            
               ET
            
            
               Euroopa Liidu Teataja
            
            
               C 406/12
            
         Euroopa Kohtu (viies koda) 15. oktoobri 2015. aasta otsus (Tribunal de première instance de Bruxelles’i eelotsusetaotlus – Belgia) – Euroopa Liit versus Axa Belgium SA
   (Kohtuasi C-494/14) (1)
   
   ((Eelotsusetaotlus - Ametnikud - Personalieeskirjad - Artiklid 73, 78 ja 85a - Liiklusõnnetus - Siseriiklikus õiguses kehtestatud objektiivse vastutuse kord - Õiguste üleminek Euroopa Liidule - Mõiste „vastutav kolmas isik” - Liidu õiguse autonoomne mõiste - Mõiste, mis hõlmab iga isikut, kes on siseriikliku õiguse kohaselt kohustatud hüvitama kannatanule või tema õigusjärglastele tekitatud kahju - Hüvitised, mis ei ole jäetud lõplikult liidu kanda))
   (2015/C 406/12)
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de première instance de Bruxelles
   
      Põhikohtuasja pooled
   
   
      Apellant: Euroopa Liit
   
      Vastustaja: Axa Belgium SA
   
      Resolutsioon
   
   
               1.
            
            
               Nõukogu 29. veebruari 1968. aasta määrusega (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja muude teenistujate teenistustingimused ning komisjoni ametnike suhtes ajutiselt kohaldatavad erimeetmed, muudetud nõukogu 7. aprilli 1998. aasta määrusega (EÜ, ESTÜ, Euratom) nr 781/98, kehtestatud Euroopa ühenduste ametnike personalieeskirjade artikli 85a lõikes 1 sätestatud mõistet „vastutav kolmas isik” tuleb liidu õiguskorras tõlgendada autonoomselt ja ühetaoliselt.
            
         
               2.
            
            
               Määrusega nr 259/68 (muudetud määrusega nr 781/98) kehtestatud Euroopa ühenduste ametnike personalieeskirjade artikli 85a lõikes 1 sätestatud mõiste „vastutav kolmas isik” all mõistetakse iga isikut, sealhulgas kindlustusandjat, kes on kohustatud siseriikliku õiguse kohaselt hüvitama kannatanule või tema õigusjärglastele tekitatud kahju.
            
         
               3.
            
            
               Määrusega nr 259/68 (muudetud määrusega nr 781/98) kehtestatud Euroopa ühenduste ametnike personalieeskirjasid ei saa tõlgendada nii, et personalieeskirjade artikli 85a lõikes 4 ette nähtud vahetu nõudeõiguse raames peavad hüvitised, mis liit on kohustatud esiteks personalieeskirjade artikli 73 alusel kutsehaiguse- ja tööõnnetuseriski vastu kindlustamiseks ja teiseks personalieeskirjade artikli 78 alusel invaliidsuspensionina maksma, jääma lõplikult tema kanda.
            
         
      (1)  ELT C 34, 2.2.2015.